hotchpotch/miracl-hf-unified huggingface dataset:
Sarah Siddons
Sarah Siddons (s. 5. heinäkuuta 1755 Brecon − k. 8. kesäkuuta 1831 Lontoo) oli brittiläinen näyttelijä. Hän on 1700-luvun kuuluisin tragedia-näyttelijä ja John Philip Kemblen, Charles Kemblen, Stephen Kemblen, Ann Hattonin ja Elizabeth Whitlockin vanhempi sisar. Hänet tunnetaan parhaiten Shakespearen Lady Macbethia esittävän maalauksen mallina.
Siddonsin kuuluisin rooli oli Lady Macbeth ja vahvalla näyttelemisellään hän lumosi katsojat. Lady Macbethin roolissa hän löysi parhaan mahdollisuuden kykyjensä näyttämiselle. Macbethin jälkeen Siddons näytteli myös muissa Shakespearen näytelmissä. Hän näytteli muun muassa Desdemonaa, Rosalindiä ja Ofeliaa.
Siddons on haudattuna Lontoossa sijaitsevalle Saint Maryn hautausmaalle.
Seattle Center
Seattle Center on puisto, huvipuisto sekä viihde- ja urheilukeskus Seattlessa Yhdysvalloissa. Sen tunnetuimpia nähtävyyksiä ovat näkötorni Space Needle ja International Fountain -suihkulähde vuoden 1962 maailmannäyttelyn ajalta. Alueella on myös teatteri ja museoita, esimerkiksi lasitaidepuutarha "Chihuly Garden and Glass" ja kokeellisia taidesuuntia esittelevä EMP Museum ("Experience Music Project").
Citroën Ami
Citroën Ami (ransk. ”ystävä”) on Citroënin vuosina 1961–1978 valmistama pieni automalli. Amin ja sen sisarmallin Citroën Dyanen korvasi Citroën Visa. Ami oli muutaman vuoden ajan Ranskan eniten myyty automalli. Mallia valmistettiin 1 840 396 kappaletta.
Ami kehitettiin kilpailemaan esimerkiksi Renault 4:n kanssa. Se oli hieman isompi ja ylellisempi kuin Citroën 2CV. Ami oli periaatteessa 2CV uudella korilla. Autoon tehtiin myös muutamia mekaanisia muutoksia kasvaneen painon vuoksi. Useimmat Ami-versiot varustettiin kaksisylinterisellä bokserimoottorilla. Ami ja vuoden 1961 Ford Taunus olivat ensimmäiset nelikulmaisilla ajovaloilla varustetut automallit.
Ami-malleja valmistettiin myös Jugoslavian Nova Goricaan vuonna 1972 perustetussa yhteisyrityksessä nimeltä Cimos, josta 49 prosenttia omisti Citroën ja 51 prosenttia sikäläinen yhtiö Tomos & Iskra.
Ami 6:n sedan-mallin tunnistaa erikoisesta taaksepäin viistosta takalasista, joka tuli tunnetuksi Ford Angliasta. Samantyylinen muotoilu on myös esimerkiksi ensimmäisen sukupolven Citroën C4:n kolmiovisessa mallissa sekä toisen sukupolven Renault Méganessa.
Myöhemmän Ami 8 -mallin takalasi oli perinteisemmin muotoiltu. Auton muotoili ranskalainen korinvalmistaja Heuliez. Suurimmat muutokset olivat sedan-mallin perän lisäksi keulan ja konepellin muotoilussa. Farmarimalli oli melko samankaltainen kuin Ami 6.
Ami Super oli nelisylinterisellä, Citroën GS:stä peräisin olevalla bokserimoottorilla varustettu versio, jota valmistettiin vuosina 1973–1976.
Pieni sarja coupé-mallisia Citroën M35 -prototyyppejä valmistettiin uskollisille asiakkaille. Prototyyppien tarkoituksena oli testata hydropneumaattista jousitusta erillisrunkoon asennettuna ja Comotor-wankelmoottoria. Tämä moottori oli lyhyen aikaa tuotannossa GS Birotor-mallin voimanlähteenä. Talousvaikeuksiin joutunut Citroën yhdistyi Peugeot’n kanssa ja yhtenä Peugeot’n vaatimuksista oli lopettaa erillisrunkoisen Citroënin kehittäminen. Kaikki M35:set määrättiin tuhottaviksi tästä syystä. Valmistuneet korit lähtivät välittömästi sulattamoon ja M35-omistajia pyydettiin palauttamaan autonsa. Osa testikuskeista kuitenkin kieltäytyi, vaikka Citroën tarjoutui ostamaan M35:n takaisin hyvään hintaan. Kieltäytymisen ansiosta erikoismalleja on edelleen tallella joitakin kappaleita.
Tribute to Sarcófago
Tribute to Sarcófago on Cogumelo Recordsin vuonna 2002 julkaisema tribuuttialbumi brasilialaiselle metalliyhtye Sarcófagolle.
Albumin kappaleet valittiin siten, että kaikki halukkaat saivat lähettää Cogumelo Recordsille demon joka sisältäisi yhtyeen version jostain Sarcófagon kappaleesta. Demoja kertyikin yli tuhat, jotka Cogumelo Recordsin ja Sarcófagon jäsenet kuuntelivat lävitse valiten mielestään parhaat versiot. Lopullisella albumilla oli 18 kappaletta ja esittäjinä monia nimekkäitä black metal -yhtyeitä.
Osa yhtyeistä on julkaissut joko saman tai eri cover-version Sarcófagon jostain kappaleesta myös jollain muulla julkaisullaan.
Kappaleen jälkeen tulee esittäjä suluissa
Kesäparalympialaiset 1976
Kesäparalympialaiset 1976 järjestettiin Torontossa, Kanadassa, eikä Montréalissa, kuten saman vuoden olympialaiset.
Kisoihin osallistui 1 657 urheilijaa 40 eri maasta. Ensimmäisen kerran kisoihin osallistui myös amputoituja urheilijoita sekä näkövammaisia urheilijoita. Kaiken kaikkiaan 253 naisurheilijaa osallistui kisoihin. Jotkut maat vetäytyivät kisoista Etelä-Afrikan harjoittaman apartheidian takia. Koska kisapaikan läheltä ei löytynyt kunnollisia majoituspaikkoja, vuokrasivat kisaisännät koulubusseja ja rakensivat lastauspaikkoja saadakseen kilpailijat kilpailupaikoille.
Avajaisseremonia järjestettiin 3. elokuuta. Kisojen järjestäminen oli entistä hankalampaa, koska uusien vammaluokkien mukaantulo hankaloitti tilannetta. Ensimmäistä kertaa paralympialaiset myös esitettiin televisiossa. Uusien vammaluokkien mukaantulo merkitsi myös uusien urheilulajien mukaantuloa. Pyörätuolikelauksessa otettiin käyttöön vanhojen matkojen lisäksi myös 200m, 400m, 800m ja 1500m kelauspituudet. Lisäksi uusiksi lajeiksi otettiin kivääriammunta ja maalipallo (jälkimmäinen oli näytöslajina edellisissä kisoissa). Kisojen päätösseremonia järjestettiin 11. elokuuta.
Suomalaisia kisoihin osallistui 46 ja he saalistivat yhteensä 50 mitallia.
Pekka A. Manninen
Pekka Allan Manninen (s. 17. elokuuta 1959 Tampere) on suomalainen sarjakuvapiirtäjä. Manninen on väitellyt sarjakuvista tohtoriksi Tampereen yliopiston kasvatustieteiden tiedekunnassa. Sarjakuvapiirtäjänä hän on suuntautunut erityisesti science fictionin ja kauhukirjallisuuden parodiointiin. Hän myös opettaa sarjakuvan tekemistä Tampereella Sara Hildén -akatemian kuvataidekoulussa. Hän on myös "Sarjari"-lehden päätoimittaja.
Mannisen luomia sarjakuvahahmoja ovat muun muassa tamperelainen supersankari Kapteeni Kuolio, joka suojelee kaupunkiaan yliluonnollisilta olennoilta, neuvostoliittolainen tiedemiliisi Igor Motor sekä hieman Judge Dreddiä muistuttava tulevaisuuden ääriväkivaltainen poliisi Teräslilja. Teräslilja on kustantajan kuvauksen mukaan ”sekä kulttuurikriittinen että erittäin väkivaltainen science fiction -sarjakuva. Se on myös huumoria, joskin suurin osa vitseistä liittyy irtirevittyihin raajoihin tai vielä pahempiin asioihin.”
Mannisen sarjakuvia on julkaistu useissa lehdissä, kuten Tähtivaeltajassa. Tähtivaeltajassa on muun muassa ilmestynyt numerosta 4/1993 lähtien "Uniaika"-sarjakuva, jossa Manninen kuvittaa lukijoiden unia. Manninen on myös julkaissut useita sarjakuva-albumeja, joista ensimmäinen oli Ilpo Lagerstedtin käsikirjoittama, 1200-luvun Suomeen sijoittuva "Toinen ristiretki" vuonna 1986. Vuonna 2008 ilmestyi Mannisen esikoisromaani "Kapteeni Kuolio ja Suomen salainen kuningas".
Manninen on myös yksi Suomen ahkerimmista sanaristikkopiirtäjistä. Hänen kädenjälkeään nähdään säännöllisesti muun muassa Ilta-Sanomissa, Maaseudun Tulevaisuudessa, Metrossa, Pellervossa ja Pelikaani-ristikkolehdissä.
Isokastesammal
Isokastesammal ("Plagiochila asplenioides") on Suomen suurikokoisin heleänvihreitä laikkuja muodostava maksasammallaji.
Isokastesammal on kookas (3–12 cm) lehdellinen maksasammal. Sen litteät, läpikuultavat versot kasvavat melko pystyssä. Sen selkäpuolelta johteiset lehdet ovat pyöreäkärkiset ja hammaslaitaiset.
Isokastesammalta tavataan pohjoisen pallonpuoliskon lauhkealla ja viileällä vyöhykkeellä. Etelä- ja Keski-Suomessa se on yleinen ja pohjoisessa harvinainen.
Isokastesammal viihtyy keskiravinteisilla paikoilla kosteissa kangasmetsissä ja lehdoissa.
Keuhkosammal
Keuhkosammal ("Marchantia polymorpha") on keuhkosammalten sukuun kuuluva maksasammallaji.
Keuhkosammal jaetaan kolmeen alalajiin:
Keuhkosammalella on litteä, alustanmyötäinen sekovarsi. Se kasvaa melko isoina ruusukkeina. Sen kahtia jakautuvien liuskojen yläpinta on verkkouurteinen ja siinä on pistemäisiä ilmarakoja. Keuhkosammalen liuskoissa on tumma keskisuoni ja alapinnalla juurtumahapsia. Itulevyt eli itujyväset kehittyvät liuskojen yläpinnalla olevissa maljamaisissa itukoreissa. Keuhkosammal on kaksikotinen ja sen muna- ja siittiöpesäkkeet syntyvät sateenvarjomaisiin pesäkkeenkannattimiin. Munapesäkkeistön kannattimet ovat pitempivartisia ja niiden päässä on liuskainen kilpi, jonka alapinnalle munapesäkkeet eli arkegoniot kehittyvät. Siittiöpesäkkeistön kannattimet ovat lyhyempivartisia ja niiden päässä on lähes yhtenäinen kilpi, jonka yläpinnalle siittiöpesäkkeet eli anteridiot kehittyvät.
Keuhkosammalta kasvaa ympäri maailman lauhkeilla ja viileillä alueilla. Se on yleinen koko Suomessa.
Keuhkosammal kasvaa monenlaisilla kosteilla paikoilla kuten lähteiköissä, soilla ja rannoilla sekä paloalueilla ja kulttuuribiotoopeissa.
Kiriši
Kiriši on kaupunki Kirišin piirissä, Leningradin alueella, Venäjän federaatiossa 115 kilometrin etäisyydellä Pietarista. Kiriši on perustettu vuonna 1931. Asukasluku on 52 826 tuhatta.
Kirišissä on suuri öljynjalostamo Kirišinefteorgsintez (Киришинефтеоргсинтез) tai Kinef (Surgutneftegazin Kirišin jalostamon sijainti ). Itämeren öljyputki (Baltic Pipeline System) kulkee tämän jalostamon kautta.
Naisten vesipallojoukkue KINEF-Surgutneftegaz on hallitseva Venäjän mestari.
10 kohtausta
10 kohtausta (POKOCD 362) on suomalaislaulaja Antti Kleemolan toinen studioalbumi. Se julkaistiin 27. elokuuta 2008.
Kaikki kappaleet säveltänyt ja sanoittanut Antti Kleemola sekä sovittanut Sami Sallinen.
Isokorallisammal
Isokorallisammal ("Ptilidium ciliare") on maksasammallaji.
Isokorallisammal on isohko (2-8 cm) sirokorallisammalta muistuttava sammal. Se on kahteen kertaan sulkahaarainen, väriltään kellanvihreä ja ruskehtava. Sen kylkilehdet ovat puoleenväliin liuskoittuneet ja karvareunaiset.
Isokorallisammal esiintyy lauhkealla ja viileällä vyöhykkeellä. Se on yleinen koko Suomessa.
Se kasvaa pieninä yhtenäisinä laikkuina kallioilla ja kuivien kangasmetsien kivi- ja puupinnoilla.
Jeffersonin piirikunta (Ohio)
Jeffersonin piirikunta ("Jefferson County") on Yhdysvalloissa Ohion osavaltiossa sijaitseva piirikunta, jonka hallinnollinen keskus ja suurin kaupunki on Steubenville.
Jeffersonin naapuripiirikuntia ovat Belmont etelässä, Harrison lounaassa, Carroll luoteessa, Columbianan piirikunta pohjoisessa ja Länsi-Virginian puolella Hancockin, Brooken sekä Ohion piirikunnat.
Piirikunnassa oli vuoden 2010 väestönlaskennassa 69 709 ihmistä. Etniset ryhmät jakautuvat valkoisiin, joita on 92,1%, mustiin (5,7%), alkuperäisamerikkalaisiin (0,1%) ja aasialaisiin (0,4%).
Kotitalouden mediaanitulo on 39 453 ja köyhyysrajan alapuolella oli 16,9% väestöstä vuosina 2007–2011.
Isonäkinsammal
Isonäkinsammal ("Fontinalis antipyretica") on isokokoinen vedessä elävä sammal, jonka versot voivat kasvaa jopa metrin mittaisiksi. Sitä tavataan varsin laajasti pohjoisen pallonpuoliskon järvissä ja joissa. Se on yleinen koko Suomessa. Sen varsi on musta ja lehdet varsin tummat. Isonäkinsammalen lehdet ovat varrella kolmessa rivissä ja ne ovat venhomaisen teräväselkäisiä ja keskisuonettomia. Lehtihankoihin muodostuu joskus itiöpesäkkeitä, mutta yleensä kasvi lisääntyy suvuttomasti.
Emma Johansson
Emma Johansson (s. 23. syyskuuta 1983 Sollefteå, Ruotsi) on ruotsalainen ammattilaispyöräilijä. Johansson voitti hopeaa naisten maantiepyöräilyssä Pekingin kesäolympialaisissa 2008. Hänet valittiin samana vuonna Ruotsin vuoden naisurheilijaksi. Hän sai maantieajon olympiahopeaa myös Rio de Janeirossa 2016.
Vuoden 2007 pyöräilyn maailmanmestaruuskilpailuissa Stuttgartissa Johansson oli maantiepyöräilyssä kuudes ja Varesessa 2008 neljäs. Kaudella 2008 hän otti myös uransa ensimmäisen etappikilpailun kokonaisvoittonsa voittamalla Trophée d’Or Féminin -kilpailun. Melbournen MM-kilpailuissa 2010 hän sai maantieajossa pronssia, Firenzen MM-kilpailuissa 2013 hopeaa ja Ponferradassa 2014 jälleen pronssia.
Johansson asuu Belgian Zingemissä.
Uppopaistettu jäätelö
Uppopaistettu jäätelö on jälkiruoka, jossa leivitettyä jäätelöä uppopaistetaan nopeasti kuumassa öljyssä tai rasvassa. Paistamisen jälkeen jäätelö maustetaan, esimerkiksi sokerilla ja mintulla.
Jälkiruoka on lähtöisin alun perin Aasiasta.
Bellver de Cerdanya
Bellver de Cerdanya () on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 98,2 neliökilometriä ja asukkaita siellä on 2028 (2015).
Bellver de Cerdanyan naapurikunnat ovat Meranges koillisessa, Lles de Cerdanya luoteessa, Prullans lännessä, Montellà i Martinet lounaassa, Riu de Cerdanya kaakossa sekä Prats i Sansor, Isòvol ja Ger idässä. Etelässä kunta rajautuu Berguedàn comarcaan.
Bellver de Cerdanyan asutuskeskukset ja niiden väkiluvut vuonna 2007:
Rasmus Tomson
Rasmus Tomson (s. 13. elokuuta 1985 Tartto, Viron SNT, Neuvostoliitto) on virolainen jalkapalloilija. Hän on edustanut useita virolaisseuroja, pisimpään syntymäkaupunkinsa JK Tammekaa. Tomson on pelipaikaltaan keskikenttäpelaaja. Hän on 180 cm pitkä.
Paul Pape
Paul Pape (s. 17. heinäkuuta 1952 Rochester, New York, Yhdysvallat) on yhdysvaltalainen ääninäyttelijä ja tuottaja. Lisäksi hän on Red Wall Productionsin puheenjohtaja.
Pape aloitti uransa näyttelijänä New Yorkissa esiintyen useissa teatterinäytelmissä oltuaan jäsenenä Collonades Theater Labissa. Broadwayn jälkeen hän pääsi esiintymään ensimmäistä kertaa valkokankaalla elokuvassa Saturday Night Fever – lauantai-illan huumaa (1977). Elokuvan jälkeen Pape esiintyi muutaman kerran televisiossa vuonna 1979, jonka jälkeen 1980-luvulla hän siirtyi ääninäyttelemisen pariin. Tämän myötä Pape on tehnyt yhteensä yli 4000 ääniroolia televisioon, radioon, trailereihin, elokuviin ja videopeleihin. Vuodesta 2005 hän on kuitenkin tehnyt satunnaisia näytelmärooleja minisarjoihin ja lyhytelokuviin, joista osa on Red Wall Productionsin yhteistuottamia ohjelmia.
Pape on naimisissa kaksi kertaa äänieditoinnista Emmyllä palkitun Suzanne Angelin kanssa. Heillä on myös yksi lapsi, Isabella, jonka kanssa perhe asuu Los Angelesissa.
Kivikynsisammal
Kivikynsisammal ("Dicranum scoparium") on pystykasvuinen, kapealehtinen sammallaji. Se kasvaa tyypillisesti mättäinä kallioiden tai kivien päällä kuivahkoissa kangasmetsissä. Varsi ja lehti ovat alhaalta kellanruskeat, ylhäältä heleän vihreät. Lehdet ovat alle sentin mittaiset, karvamaiset, ja latvat kaartuvat eläimen kynnen tapaan.
Yhdysvaltain 11. panssaroitu ratsuväkirykmentti
11. panssaroitu ratsuväkirykmentti () on Yhdysvaltain maavoimien vuonna 1901 perustettu joukko-osasto, jonka tukikohta sijaitsee Fort Irwinissä Kaliforniassa.
Rykmentti on palvellut toisessa maailmansodassa, Vietnamin sodassa, Persianlahden sodassa ja Irakin sodassa.
Quinton Fortune
Quinton Fortune (s. 21. toukokuuta 1977 Kapkaupunki) on eteläafrikkalainen entinen jalkapalloilija. Hän on urallaan edustanut muun muassa Manchester Unitedia, Atlético Madridia ja Bolton Wanderersia. Maajoukkueessa Fortune on pelannut 53 ottelua ja osallistunut MM-kisoihin vuosina 1998 ja 2002.
Fortune muutti Etelä-Afrikasta Englantiin jo 11-vuotiaana pelaamaan Tottenham Hotspurin juniorijoukkueessa koulunkäynnin ohella. Hän ei kuitenkaan koskaan pelannut seuran edustusjoukkueessa. Fortune ei saanut Englannissa työlupaa, joten hän muutti Espanjaan pelaamaan Atlético Madridissa. 1. elokuuta 1999 Manchester United osti Fortunen ja hän debytoi englantilaisseurassa 30. elokuuta samana vuonna ottelussa Newcastle Unitedia vastaan.
Alun perin United hankki Fortunen hyökkäävänä vasemman kenttäpuolen laiturina, mutta eteläafrikkalainen osoitti että hän osasi pelata useammalla pelipaikalla. Alex Ferguson peluuttikin pääosin Fortunea keskus- tai vasempana laitapuolustajana. Keväällä 2006 Fortune sai jättää Unitedin. Seuraavan kauden hän pelasi Bolton Wanderersissä.
Topografia
Topografia tarkoittaa maan pinnanmuotojen yksityiskohtaista kuvaamista. Muodot esitetään yleensä kartalla korkeuskäyrien avulla, joskus myös varjostamalla tai värittämällä eri korkeudella olevat alueet eri väreillä. Topografiaan voidaan liittää myös maanpinnan laatu (metsää vai peltoa); jos halutaan rajoittua pelkästään korkeussuhteiden kuvaamiseen, tätä voidaan kutsua "orografiaksi".
Topografiasta saadaan tietoa joko paikan päällä korkeusmittarilla ja takymetrillä tai nykyisin yhä useammin GPS-laitteistolla, tai sitten kaukokartoituksen keinoin.
Soutu kesäolympialaisissa 2008
2008 kesäolympialaisten soutukilpailuissa miehet kilpailivat kahdeksassa ja naiset kuudessa luokassa. Kilpailupaikkana toimii Shunyi Olympic Rowing-Canoeing Park. Kilpailut käytiin 9.–17. elokuuta.
Tadamichi Kuribayashi
Kenraali Tadamichi Kuribayashi (, 7. heinäkuuta 1891 Nagano, Japani – 23. maaliskuuta 1945 Iwo Jima, Japani) oli japanilainen kenraali ja Iwo Jiman varuskunnan komentaja toisessa maailmansodassa. Hän otti osaa miehineen Iwo Jiman taisteluun, jossa kaatui. Erkki Arnin mukaan Kuribayashi ja koko hänen esikuntansa olisi tehnyt seppukun kun tuli selväksi että heitä uhkasi sotavankeus. Toisen teorian mukaan Kuribayashi olisi riisunut sotilasmerkkinsä ja kaatunut viimeisissä taisteluissa rivimiehenä, jotta taistelujen jälkeen ruumista ei voitaisi tunnistaa.
Clint Eastwoodin elokuvassa "Kirjeitä Iwo Jimalta" (2006) Kuribayashin roolin esittää Ken Watanabe.
Melonta kesäolympialaisissa 2008
2008 kesäolympialaisten melontakilpailuissa miehet kilpailivat ratamelonnassa yhdeksässä ja koskimelonnassa kolmessa luokassa. Naiset kilpailivat ratamelonnassa kolmessa ja koskimelonnassa yhdessä luokassa. Kilpailupaikkana toimi Shunyi Olympic Rowing-Canoeing Park. Kilpailut käytiin 11.–23. elokuuta.
Jung Ji-Hyun
Jung Ji-Hyun (s. 26. maaliskuuta 1983) on eteläkorealainen kreikkalais-roomalaisen tyylin painija ja olympiavoittaja.
Jung voitti olympiakultaa 2004 Ateenasta 60 kilogramman painoluokasta kukistettuaan loppuottelussa kuubalaisen Roberto Monzonin. 2007 MM-kisoista hän saavutti pronssia. Jungilla on lisäksi hopeamitali 2005 opiskelijoiden MM-kilpailuista.
Jung on 165 senttimetriä pitkä ja painaa 66 kilogrammaa.
Simen Lieungh
Simen Lieungh (16. maaliskuuta 1960) on norjalainen johtaja, joka toimi pörssiyhtiö Aker Solutions ASA:n toimitusjohtajana maaliskuusta 2008 alkaen 16. kesäkuuta 2010 saakka.
Norjalainen Lieungh on valmistunut Norjan teknis-luonnontieteellisesta yliopistosta. Ennen Aker-yhtiöitä hän työskenteli Norjan puolustusvoimien tutkimusinstituutissa ().
Lieungh aloitti Aker-yhtiöissä vuonna 1988 ja työskenteli ennen toimitusjohtajaksi nimitystään tuolloin Aker Kværner -nimellä tunnetussa yhtiössä vuoteen 2007 saakka. Hän toimi yrityksen "Field Development" -yksikön johtajana 2002-2007. Hänellä on yli kahdenkymmenen vuoden kokemus suurista öljyteollisuuden toimitusprojekteista. Hän palasi Aker Kværneriin Arne Blystad AS -yhtiön johdosta. Lieunghin edeltäjä Aker Kværnerin toimitusjohtajana oli Martinus Brandal joka siirtyi yhtiön hallituksen puheenjohtajaksi. Lieunghin toimitusjohtajakausi loppui 16. kesäkuuta 2010, jolloin virkaatekeväksi toimitusjohtajaksi alkoi talousjohtaja Leif H. Borge. Syitä Lieunghin eroon ei kerrottu. Yhtiön kerrottiin kehittyneen hyvin hänen pääjohtajakaudellaan.
Mavlet Batirov
Mavlet Batirov (s. 12. joulukuuta 1983 Hasavjurt, Dagestanin ASNT, Neuvostoliitto) on venäläinen vapaapainija ja olympiavoittaja.
Batirov voitti olympiakultaa 55 kilogramman painoluokassa 2004 Ateenan olympialaisissa missä häntä oli loppuottelussa vastassa amerikkalainen Stephen Abas. Neljä vuotta myöhemmin Pekingin olympialaisissa hän voitti kultaa 60-kiloisten sarjassa. Batirov on lisäksi voittanut 60 kilogramman painoluokassa maailmanmestaruuden 2007 Bakussa ja Euroopan mestaruuden 2006 Moskovassa. Hän on myös saavuttanut MM-pronssia 2006 (60 kg) ja EM-pronssia 2003 (55 kg).
Batirov asuu yhä synnyinkaupungissaan Hasavjurtissa. Seuratasolla hän edustaa armeijan keskusurheiluseuraa.
Kesäparalympialaiset 1980
Kesäparalympialaiset 1980 järjestettiin Alankomaissa, Arnhemissa.
Kisat avasi 21. kesäkuuta kisojen suojelija prinsessa Margriet. 1 973 kilpailijaa 42 maasta otti osaa. Uutena vammaluokkana kisoihin otettiin CP-vammaiset. Uutena lajina paralympialaisissa oli istumalentopallo. Kisojen ansiosta perustettiin Kansainvälinen Yhteistyökomitea (ICC), josta oli 1980-luvun loppuun mennessä muodostunut nykyinen Kansainvälinen Paralympiakomitea (IPC).
Alkujaan kisojen uskottiin järjestettävän Moskovassa, joka oli saanut saman vuoden kesäolympialaiset järjestettäväkseen. Asiasta ei kuitenkaan saatu positiivista vastausta vuonna 1976, jolloin asiasta tiedusteltiin. Etelä-Afrikan, Alankomaiden ja Tanskan kansalliset järjestöt tarjoutuivat järjestämään paralympialaiset. Lopulta Alankomaat sai kisat järjestettäväkseen. Varainkeruuta varten aloitettiin vuonna 1977 TV-ohjelma nimeltä "Telebingo". Etelä-Afrikan ei sallittu osallistua kisoihin vastalauseena maan harjoittaman apartheidian takia.
Martinus Brandal
Martinus Brandal (s. 1960 Hareid, Norja) oli norjalaisen pörssiyhtiö Aker Solutions ASA:n hallituksen puheenjohtaja kaudella 2008–10. Tätä ennen hän toimi saman, tuolloin Aker Kværner -nimellä tunnetun, yrityksen toimitusjohtajana vuosina 2006–08.
Brandal on valmistunut sähköinsinööriksi Oslon valtionkorkeakoulusta. Vuosina 1985–2004 hän työskenteli ABB-yhtiöissä, muun muassa yhtiön "Process Automation" -liiketoiminta-alueen johtajana Zürichissa. Hän siirtyi Aker-konsernin palvelukseen heinäkuussa 2004, jonka jälkeen hän työskenteli tuolloin Aker Kværner -nimellä tunnetun yhtiön toimitusjohtajana 2006–2008. Tämän jälkeen hän siirtyi yhtiön hallituksen puheenjohtajaksi kaudelle 2006-08. Hän on myös toiminut ja toimii muidenkin yhtiöiden hallituksissa.
Vuonna 2006 Brandal ansaitsi pelkästään bonuksina yli 9 miljoonaa norjan kruunua ja hänen vuosiansionsa ylittivät 18 miljoonaa kruunua.
Kjell Inge Røkke
Kjell Inge Røkke (25. lokakuuta 1958 Molde, Norja) on norjalainen liikemies. Hän omistaa holding-yhtiö TRG Holdingin, joka on suurin pörssiyhtiö Aker ASA:n osakkeenomistaja 66,66 prosentin osuudella. Aker ASA:n välityksellä Røkkellä on määräysvalta useissa yhtiöissä, esimerkkeinä Aker Solutions ASA, Aker Seafood, Aker American Shipping, Aker Material Handling sekä Aker Capital. Aker ASA omistaa myös vähemmistöosuuden Aker Drilling -yhtiöstä.
Røkken arvioitiin olevan vuonna 2007 Norjan neljänneksi rikkain henkilö 19,8 miljardin norjan kruunun omaisuudellaan.
Røkken liikemiesura alkoi 1982, jolloin hän muutti Yhdysvaltoihin ja osti kalastusaluksen. Hän loi merkittävää kalastusliiketoimintaa Seattlessa American Seafoods Companyn kautta. Vuonna 1994 hän kokosi yhteen yritystoimintansa Resource Group International -nimiseksi yhtiöksi. Hän hankki kontrolliinsa Aker-yhtiöt yhdessä liikekumppaninsa Bjørn Rune Gjelstenin kanssa vuonna 1996. Vuonna 2000 hän vei läpi paljon keskustelua herättäneen Kværner-kaupan. Hän rahoitti suuret hankintansa lainavaroin. Hänen hankintojensa arvon romahdettua alle ostohinnan, Røkken täytyi myydä luksusveneitään ja omaisuuttaan välttääkseen konkurssin.
Vuonna 2007 elinkeinoministeri Dag Terje Andersen päätti ostaa Røkkeltä 30 % Aker Holdingin osakkeista Norjan valtion hallintaan paljon kritiikkiä ja keskustelua herättäneessä osakekaupoissa. Røkke ansaitsi kaupalla 4,8 miljardia kruunua.
Vesipallo kesäolympialaisissa 2008
2008 kesäolympialaisten vesipallon turnauksen kilpailupaikkana toimi uudistettu Ying Tung Natatorium. Miesten turnaukseen osallistui 12 ja naisten turnaukseen kahdeksan joukkuetta.
Miesten turnaukseen osallistui 12 joukkuetta jaettuna kahteen kuuden joukkueen lohkoon. Lohkovoittajat etenivät suoraan välieriin. Lohkokakkoset ja kolmoset pelasivat puolivälierät.
10. elokuuta:
12. elokuuta:
14. elokuuta:
16. elokuuta:
18. elokuuta:
10. elokuuta:
12. elokuuta:
14. elokuuta:
16. elokuuta:
18. elokuuta:
20. elokuuta:
22. elokuuta:
24. elokuuta:
Naisten turnauksessa pelaa kahdeksan joukkuetta jaettuna kahteen neljän joukkueen lohkoon. Lohkovoittajat etenevät suoraan välieriin, lohkokakkoset- ja kolmoset puolivälieriin. Lohkojen viimeiset pelaavat seitsemännestä ja kahdeksannesta sijasta.
11. elokuuta:
13. elokuuta:
15. elokuuta:
11. elokuuta:
13. elokuuta:
15. elokuuta:
17. elokuuta:
19. elokuuta:
21. elokuuta:
Besik Kuduhov
Besik Serodinovitš Kuduhov (, 15. elokuuta 1986 Tshilonin kylä, Etelä-Ossetian autonominen alue, Georgian SNT, Neuvostoliitto – 29. joulukuuta 2013) oli Venäjää edustanut vapaapainija, olympiamitalisti, maailman- ja euroopanmestari.
Vuonna 2007 Kuduhov voitti kultaa vapaapainin 55 kilogramman painoluokasta sekä Sofian EM-kisoista että Bakun MM-kisoista. Edellisvuonna hän oli saavuttanut MM-hopeaa. Pekingissä 2008 Kuduhov voitti olympiapronssia. Herningin MM-kilpailuissa 2009 hän voitti kultaa 60 kg:n painoluokassa, samoin kahtena seuraavana vuonna Moskovasta ja Istanbulista. Lontoossa 2012 hän ylsi olympiahopeaan. Kuduhovin Lontoon olympialaisissa antamasta dopingnäytteestä löytyi merkkejä dopingin käytöstä uusintatutkimuksissa vuonna 2016. Hänen kuolemansa vuoksi hänen suoritustaan ei kuitenkaan hylätty eikä hän menettänyt mitaliaan.
Kuduhov asui Pohjois-Ossetia-Alanian tasavallassa Beslanin kaupungissa. Seuratasolla hän edusti armeijan keskusurheiluseuraa. Hän oli 164 senttimetriä pitkä ja painoi 55–60 kilogrammaa.
Kuduhov kuoli auto-onnettomuudessa Krasnodarin ja Vladikavkazin välisellä tiellä 29. joulukuuta 2013.
Georgi Ketojev
Georgi Ketojev (s. 19. marraskuuta 1985 Tbilisi, Gruusian SNT) on vuodesta 2016 Armeniaa edustanut vapaapainija, maailmanmestari ja kaksinkertainen Euroopan-mestari. Aiemmin hän edusti Venäjää.
Vuonna 2007 Ketojev voitti vapaapainin 84 kilogramman painoluokassa kultaa sekä Sofian EM-kisoista että Bakun MM-kisoista. Hän puolusti menestyksekkäästi EM-kultaansa vuotta myöhemmin Tampereen kilpailuissa. Ketojev on lisäksi voittanut sotilaiden maailmanmestaruuden vuonna 2006 sekä lukuisia mitaleita nuorempien ikäluokkien arvokisoista.
Pekingin kesäolympialaisissa 2008 Ketojev paini sarjansa 84 kg suosikkina, mutta hävisi välierissä Georgian Revazi Mindorašvilille, joka voitti myös sarjan kultamitalin. Ketojev sai lopulta pronssia voitettuaan pronssiottelunsa. Vilnan EM-kilpailuissa 2009 Ketojev voitti hopeaa 96-kiloisissa. Hän saavutti MM-pronssia 97 kg:n painoluokassa Pariisissa 2017.
Seuratasolla Ketojev edustaa vladikavkazilaista Spartakia. Aiemmin hän edusteti Pietarin SKA:ta. Hän on 180 senttimetriä pitkä ja painaa 100 kilogrammaa. Hänen valmentajanaan on toiminut vuodesta 1996 Marek Tedejev.
Širvani Muradov
Širvani Muradov (s. 20. kesäkuuta 1985 Tšalajevon kylä, Dagestanin ASNT) on Venäjää edustava vapaapainija ja olympiavoittaja.
Muradov voitti Euroopan-mestaruuden 96 kilogramman painoluokassa 2007 Sofian EM-kisoissa. Kyseessä olivat hänen ensimmäiset aikuisten arvokilpailunsa. Kaksi vuotta aiemmin hän oli voittanut juniorien EM-kultaa 84-kiloisten sarjassa.
Muradov sai paikan Pekingin olympialaisiin 2008 ennen moninkertaista olympiavoittajaa ja maailmanmestaria Hadžimurat Gatsalovia. Muradov oli paikkansa veroinen, sillä hän paini olympiakultaa kaataen finaalissa Kazakstanin Taimuraz Tigievin.
Muradov edustaa seuratasolla armeijan keskusurheiluseuraa. Hän asuu Mahatškalassa, Dagestanissa.
Irbek Farnijev
Irbek Valentinovitš Farnijev (s. 12. tammikuuta 1982 Ordžonkidze, Pohjois-Ossetian ASNT) on Venäjää edustava vapaapainija.
Vuonna 2003 Farnijev voitti maailmanmestaruuden 66 kilogramman painoluokassa New Yorkin MM-kisoissa ja Euroopan mestaruuden Riian EM-kisoissa. Lisäksi hän on saavuttanut EM-hopeaa 2001 Budapestissa (69 kg) ja 2007 Sofiassa sekä MM-pronssia 2007 Bakussa.
Seuratasolla Farnijev edustaa armeijan keskusurheiluseuraa. Hän asuu synnyinkaupungissaan Vladikavkazissa. Hän on 169 senttimetriä pitkä ja painaa 69 kilogrammaa.
Aslanbek Huštov
Aslanbek Vitaljevitš Huštov (, s. 1. heinäkuuta 1980 Beloglinka, Kabardi-Balkarian ASNT) on Venäjää edustava kreikkalais-roomalaisen tyylin painija, olympiavoittaja ja Euroopan mestari.
96 kilogramman painoluokassa painiva Huštov voitti Euroopan mestaruuden Tampereella 2008. Samana vuonna hän voitti myös oman sarjansa maailmancupissa. Vuonna 2007 hän saavutti sotilaiden MM-pronssia. Huštov voitti olympiakultaa Pekingissä 2008 voitettuaan saksalaisen Mirko Englichin finaalissa pistein 6-0, 3-0..
Toisen EM-kultamitalinsa Huštov voitti Vilnasta 2009, ja onnistui näin puolustamaan edellisvuoden mestaruuttaan. Saman vuoden Herningin MM-kilpailuissa hän sai pronssia. Vuosi 2010 oli Huštoville edellisvuoden toisinto: hän saavutti kolmannen Euroopan mestaruutensa Bakusta ja sijoittui Moskovan MM-kilpailuissa pronssille.
Huštov tunnetaan erityisesti junttanostostaan. Hän aloitti painin 8-vuotiaana, mutta alkoi panostaa painiin kokopäiväisesti vasta 24-vuotiaana. Huštov asuu Krasnojarskissa. Hänellä on vaimo ja yksi tytär. Hän on 180 senttimetriä pitkä ja painaa 99 kilogrammaa.
Natalja Golts
Natalja Jurjevna Golts (, s. 22. elokuuta 1985 Montšegorsk, Murmanskin alue) on venäläinen naispainija ja Euroopan mestari. Hän painii 55 kilogramman painoluokassa.
Golts on voittanut urallaan Euroopan mestaruuden viidesti (Riika 2003, Varna 2005, Moskova 2006, Sofia 2007 ja Tampere 2008) ja EM-hopeaa kerran (Baku 2010). MM-kisoissa hän on sijoittunut neljä kertaa pronssille (Khalkis 2002, New York 2003, Budapest 2005 ja Baku 2007) ja kerran hopealle (Tokio 2008). Lisäksi hänellä on lukuisia mitaleita nuorempien ikäluokkien arvokilpailuista.
Painin maailmancupissa Golts voitti kultaa 2002, hopeaa 2005 ja pronssia 2003. Pekingin kesäolympialaisissa 2008 hän sijoittui kahdeksanneksi.
Golts on 163 senttimetriä pitkä ja painaa 55 kilogrammaa. Hän asuu Moskovassa. Siviilisäädyltään hän on naimaton.
Namiq Abdullayev
Namiq Abdullayev (s. 5. tammikuuta 1971) on azerbaidžanilainen vapaapainija ja olympiavoittaja.
Abdullayev voitti olympiakultaa 54 kilogramman painoluokassa 2000 Sydneyn olympialaisissa. Neljä vuotta aikaisemmin hän oli jäänyt Atlantan olympialaisissa hopealle 52 kilogramman painoluokassa.
Euroopan mestaruuksia Abdullayev on voittanut kaksi kappaletta: 1995 Fribourgissa (52 kg) ja 2003 Riiassa. Lisäksi hän on saavuttanut urallaan kolmesti MM-hopeaa (1994, 1998, 2002), kahdesti EM-hopeaa (1997, 2006) sekä kerran MM-pronssia (2006) ja EM-pronssia (1996). Vuonna 1995 hän saavutti hopeaa sotilaiden maailmankisoista.
Abdullayev on 160 senttimetriä pitkä ja painaa 58 kilogrammaa.
Tammenlehvän perinneliitto
Tammenlehvän Perinneliitto on yhdistys, joka vaalii toisen maailmansodan Suomea kohdanneiden osien eli talvisodan (1939-1940), jatkosodan (1941-1944) ja Lapin sodan (1944-1945) sekä niiden suomalaisten ja Suomen asevoimissa palvelleiden ulkomaisten sotaveteraanien perinteitä. Liitto perustettiin 2003 ja sen perustajajäseniä olivat Sotainvalidien Veljesliitto, Suomen Sotaveteraaniliitto ja Rintamaveteraaniliitto sekä toimintansa 2013 lopettanut Rintamanaisten Liitto.
Perinneliitto on julkaissut verkossa muistomerkkiportaalin.
Tammenlehvän Perinneliitossa on 22 jäsenyhteisöä:
Walter Winchell
Walter Winchell (synt. Walter Winche 7. huhtikuuta 1897 New York, New York – 20. helmikuuta 1972 Los Angeles, Kalifornia) oli yhdysvaltalainen sanomalehti- ja radiotoimittaja. Hän oli ensimmäinen nykytyyppinen juorutoimittaja ja uransa huipulla 1940- ja 1950 -luvuilla hänen kirjoituksiaan julkaistiin 2 000 sanomalehdessä.
Winchellillä on kaksi tähteä Hollywood Walk of Famella. Radio Hall of Fameen hänet valittiin 2004.
Mesjuusto
Mesjuusto eli herajuusto on maidon herasta valmistettava kiinteähkö juusto, jonka valmistukseen voidaan käyttää lehmänmaidon, vuohenmaidon tai lampaanmaidon heraa tai näiden erilaisia sekoituksia. Valmistuksessa heraa keitetään hitaasti kokoon, jotta osa sen sisältämästä vedestä haihtuu. Keittämisen yhteydessä heran sisältämä maitosokeri karamellisoituu. Tästä syystä monet heratuotteet (esimerkiksi mesjuusto ja mesvoi) ovat väriltään ruskeita ja maultaan makeita. Heratuotteisiin voidaan lisätä myös maitoa, kermaa tai voita, joilla vaikutetaan lopputuotteen makuun ja koostumukseen.
Mesjuusto (, ) ja muut heratuotteet ovat yleisiä Ruotsissa ja erityisesti Norjassa, kun taas Suomessa niitä käytetään vain vähän.
Tammikuussa 2013 aiheutui vaarallinen tulipalo, kun 27 tonnin juustokuormaa kuljettanut rekka-auto syttyi tuleen Tysfjordissa sijaitsevassa Bratlin tietunnelissa, Norjassa. Mesjuuston suuren rasva- ja sokeripitoisuuden vuoksi lastin palo synnytti äärimmäisen kovan kuumuuden. Juusto paloi tunnelissa neljä päivää muodostaen myrkkykaasuja. Pahoin vaurioitunut tunneli jouduttiin sulkemaan liikenteeltä.
Lopitsa
Lopitsa eli Klopitsa () on kylä ja maalaiskunta Leningradin alueen Volossovan piirissä Venäjällä. Se sijaitsee Länsi-Inkerin ylängöllä Kikkerin ja Tallinnan valtatien välisen tien varrella. Asukkaita kunnassa on 1 600 henkeä.
Kunnan hallinnollinen keskus on Lopitsan kylä. Lisäksi siihen kuuluvat Silikorotkan () taajama ja 6 kylää: Kantola eli Kantokylä (), Kemppaala (), Olkkuva eli Olkkova (), Oravankylä (), Repla () ja Ronkovitsa ().
Lopitsassa oli 1700-luvun puolivälissä perustettu ortodoksinen seurakunta, johon kuului 1880-luvulla puolisentoista tuhatta venäläistä. Toiseen maailmansotaan saakka enemmistönä seudulla olivat kuitenkin Kupanitsan luterilaiseen seurakuntaan kuuluneet inkerinsuomalaiset.
Nähtävyyksiä ovat entisen Musin-Puškinin hovin puisto Lopitsassa sekä Kemppaalan kartano. Lopitsassa on vuonna 1784 rakennetun ortodoksisen Pietarin ja Paavalin kirkon rauniot.
Kunnan päämies on Sergei Konovtsev, kunnanhallinnon päämies Alevtina Koppanen.
Leningradin alueella on myös toinen kylä, jonka suomalainen nimi on Klopitsa. Se sijaitsee Lomonosovin piirissä Kapriosta itään. Ruotsalaisaikana 1600-luvulla se oli samannimisen luterilaisen seurakunnan keskus.
Suuri-Ruuta
Suuri-Ruuta tai Vruuda () on kylä ja maalaiskunta Leningradin alueen Volossovan piirissä Venäjällä. Se sijaitsee Laukaan sivujoen Ruutainjoen yläjuoksulla Volossovan ja Opoljan välisen maantien varrella. Kylässä on asukkaita 2 200 ja kunnassa 3 700 henkeä. Kunnan läpi kulkee Hatsinan ja Iivananlinnan välinen rautatie, jolla on Ruudan asema ja Oventsan pysäkki.
Kuntaan kuuluvat seuraavat asutuskeskukset: kylät Arokylä (), Himmaisi (), Jaamanautio (), Konohovitsa (), Koritsa (), Krasnyje Prologi (), Lessytsä tai Lessovitsa (), Lietoksi (), Mertsa tai Smerdovitsa (), Muromitsa (), Nääsä tai Knäsä (), Oventsa tai Ovenitsa (), Pieni-Ruuta (), Polovitsa (), Reskutsa tai Treskovitsa (), Rollokka tai Rollakka (), Ruskotsa tai Ruskovitsa (), Suuri-Sääklitsä (), Sääkilitsä (), Uhkura (); taajamat Ruuta, Šturmangof () ja Sääklitsä. Kunnan eteläosassa ei ole asutusta. Hallinnollinen keskus on Suuren-Ruudan kylä.
Ruudan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli samannimisen Kaprion lääniin kuuluneen pogostan keskus. Nimi juontuu muinaisvenäläisestä ”lähdettä” merkitsevästä sanasta "vrutets" ().
Toiseen maailmansotaan saakka seudulla asui inkerinsuomalaisia, jotka kuuluivat Moloskovitsan seurakuntaan. Monissa kylissä oli myös venäläisiä, ja 1800-luvun lopulla seudulle muutti paljon virolaisia.
Nähtävyyksiä ovat vuonna 1840 rakennettu ortodoksinen Jumalansynnyttäjän kuolonuneen nukkumisen kirkko, keskiaikainen kurgaanihauta ja sen lähellä sijaitseva uhrikivi Suuressa-Ruudassa, aateliskartanot Konohovitsassa, Mertsassa ja Sääklitsässä.
Kunnan päämies on Tamara Anisimova, kunnanhallinnon päämies Alla Zajantškovskaja.
Akadimía Plátonos
Akadimía Plátonos () on kaupunginosa Ateenassa Kreikassa. Se sijaitsee kolme kilometriä luoteeseen Ateenan keskustasta ja kuuluu kaupungin 4. suuralueeseen. Kaupunginosa on saanut nimensä Platonin Akatemiasta, jonka Platon perusti alueelle vuonna 385 eaa.
Akatemia toimi alueella osittaisin keskeytyksin vuoteen 529 saakka. Ateenan laajetessa voimakkaasti 1900-luvun alkupuolella alueelle alettiin rakentaa sekä asuinrakennuksia että teollisuutta. Toisen maailmansodan jälkeen alueelle rakennettiin yhä korkeampia taloja. Nykyään alueella on enimmäkseen 8-10 -kerroksisia asuinrakennuksia. Kaupunginosassa asuu noin 10 000 – 15 000 asukasta. Sen pinta-ala on noin 1 km².
Viime vuosina Akatemian alueella on suoritettu arkeologisia kaivauksia. Arkeologinen puisto, "Archaiologikó Párko Akadimías Plátonos", on avoinna yleisölle.
Kaupunginosan koillispuolella on Sepólian kaupunginosa, kaakkoispuolella Metaxourgeío ja eteläpuolella Votanikós. Sen luoteispuolella sijaitsee Peristérin kaupunki ja länsipuolella Aigáleon kaupunki.
Nordel
Nordel oli vuosina 1963–2009 toiminut pohjoismaisten kantaverkkoyhtiöiden yhteistyöjärjestö. Nordelin järjestelmään kuuluivat kaikkien Pohjoismaiden kantaverkot ja niiden väliset yhteydet. Islanti toimi järjestössä täysivaltaisena jäsenenä, mutta sen oma kantaverkko toimi itsenäisenä alijärjestelmänä ilman yhteyttä yhteiskäyttöverkkoon. Pohjoismaisen yhteiskäyttöverkon muodostavat Suomen, Ruotsin, Norjan ja Itä-Tanskan verkot, jotka toimivat samalla taajuudella, ja läntisen Tanskan verkko liittyy siihen yhdysjohdoin.
Nordel lopetettiin 1.7.2009 ja sen toiminnot ja vastuut on siirretty uudelle eurooppalaiselle yhteistyöjärjestölle ENTSO-E:lle.
Euandros Fokislainen
Euandros Fokislainen () (200- ja 100-lukujen eaa. vaihde) oli antiikin kreikkalainen Platonin Akatemiaan kuulunut filosofi. Euandros oli kotoisin Fokiksesta. Akatemiassa hän oli Lakydeen oppilas ja seuraaja. Myöhemmin hän toimi Akatemian johdossa yhdessä Telekleen kanssa.
Lakydeen viimeisen kymmenen elinvuoden aikana, noin vuosina 215–205 eaa., Euandros ja Telekles olivat auttaneet Akatemian johtamisessa, koska Lakydes oli ollut vakavasti sairaana. He jatkoivat Akatemian johdossa Lakydeen kuoleman jälkeen ilman muodollista valintaa. Telekleen kuoltua vuonna 167/166 Euandros jatkoi Akatemian johdossa vielä joitakin vuosia. Euandrosta itseään seurasi hänen oppilaansa Hegesinos.
Euandroksen omasta filosofisesta ajattelusta tai kirjoituksista ei tiedetä mitään. Hän kuitenkin todennäköisesti jatkoi Arkesilaoksen akateemista skeptisismiä jossakin muodossa. Iamblikhos mainitsee useita pythagoralaisia Euandros-nimisiä filosofeja, jotka olivat kotoisin Krotonista, Metapontionista ja Leontinista. Plutarkhos mainitsee puolestaan kreetalaisen Euandroksen. Nämä kaikki ovat eri henkilöitä.
Grönlannin mannerjäätikkö
Grönlannin mannerjäätikkö on Grönlannin sisäosat peittävä jäätikkö. Se on laajalti kaksi kilometriä paksu ja suurimmillaan noin 3,2 kilometrin paksuinen. Se on 2 500 km pitkä ja 1000 km leveä.
Uutta jäätikköä syntyy jatkuvasti oman painonsa ansiosta tiivistyvästä lumesta. Osa jäästä sulaa pois kesän aikana, osa sulaa jään aiheuttaman valtavan paineen takia jäätikön pohjalla ja osa virtaa pois jäävuorina.
Grönlannin mannerjäästä 7% laskeutuu mereen Sermeq Kujalleqista (Jakobshavn Isbræ, "eteläinen jäätikkö") ja se synnyttää myös enemmän jäävuoria kuin mikään muu pohjoisen pallonpuoliskon jäätiköistä.
Grönlannin mannerjäätikkö yhdistyi useammista yksittäisistä jäätiköistä isoksi jäämassaksi kahdesta yhteen miljoonaa vuotta sitten. Grönlannin jäätikkö oli nykyistä laajempi jääkaudella, mutta se oli hieman nykyistä pienempi tuhansia vuosia sitten holoseenin lämpöhuipun aikoihin. Grönlannissa oli nykyistä lämpimämpää vielä keskiajan lämpökaudella, jolloin viikingit kävivät siellä.
Jää sulaa jäätikön reunaa ympäröivällä sulamisalueella, jossa lämpötila nousee kesällä kyllin korkeaksi. Sulamisalue on ollut esimerkiksi vuonna 2007 40% koko jäätiköstä. Sen reunalla jää on noin 500 metriä paksua. Sulamista tapahtuu alueella huhti-lokakuussa ja tämä alue laajenee huhti-lokakuun välillä. Yöpakkasia on tällä alueella kesälläkin, ja ne jäädyttävät pinnan yöksi. Nopeimmin jäätikkö sulaa reunoiltaan, kun taas keskellä jäätikköä on havaittu myös jään paksunemista.
Jäätä sulattavat osaltaan kryokoniitiksi sanotut pienet tummat hituset, jotka koostuvat mm. tuulen tuomasta pölystä ja levistä. Niiden tummuus heikentää jään heijastavuutta ja lisää lämmön imeytymistä, mikä taas sitten nopeuttaa sulamista. Jäälle syntyy kesällä sulamisvedestä jäätikköjärviä ja jokia. Jäähän syntyy sen liikkuessa peruskallion päällä suuria halkeamia, joihin järvet lopulta syöksyvät synnyttäen kuilumaisen jäätikkökaivon. Vesi virtaa jään alla liukastaen sen liikettä.
1990-luvun puolivälissä sulamisvedet nostivat merenpintaa 0,13 millimetriä vuodessa, kun taas 1997-2003 vuosittainen määrä oli jo 0,25
millimetriä. Jos mannerjäätikkö sulaisi kokonaan, se nostaisi merenpintaa kuudella metrillä.
Telekles
Telekles () (k. 167/166 eaa.) oli antiikin kreikkalainen Platonin Akatemiaan kuulunut filosofi. Akatemiassa hän oli Lakydeen oppilas ja seuraaja. Myöhemmin hän toimi Akatemian johdossa yhdessä Euandroksen kanssa.
Lakydeen viimeisen kymmenen elinvuoden aikana, noin vuosina 215–205 eaa., Telekles ja Euandros olivat auttaneet Akatemian johtamisessa, koska Lakydes oli ollut vakavasti sairaana. He jatkoivat Akatemian johdossa Lakydeen kuoleman jälkeen ilman muodollista valintaa. Telekleen kuoltua vuonna 167/166 Euandros jatkoi Akatemian johdossa vielä joitakin vuosia.
Telekleen omasta filosofisesta ajattelusta tai kirjoituksista ei tiedetä mitään. Hän kuitenkin todennäköisesti jatkoi Arkesilaoksen akateemista skeptisismiä jossakin muodossa.
Hegesinos Pergamonlainen
Hegesinos Pergamonlainen () (n. 160 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Pergamonista. Hegesinos toimi Akatemian johtajana Euandroksen jälkeen ja välittömästi ennen Karneadesta. Hän vaikutti vuoden 160 eaa. aikoihin, mutta muuten hänestä ei tiedetä juurikaan mitään muuta. Vaikuttaa kuitenkin siltä, että hän hyväksyi Arkesilaoksen akateemisen skeptisismin ainakin jossakin muodossa.
Das Modell
Das Modell () on Kraftwerk-yhtyeen kappale vuodelta 1978. Sen sävelsivät Ralf Hütter ja Karl Bartos, ja sanoittamiseen osallistui taiteilija Emil Schult. Kappale julkaistiin levyllä Die Mensch-Maschine. Kappale oli sijalla 1 Ison-Britannian listalla.
Kappale julkaistiin ensin 7"-singlelevyllä Saksassa (B-puoli:"Neolicht"). Englanninkielisenä versiona se julkaistiin heinäkuussa 1981 lopulta "Computer love"-singlen B-puolelle. Tämä single saavutti sijan 36 Ison-Britannian listalla.
Kun radio-DJ:t alkoivat soittaa "Computer love"-singlen B-puolta, levy-yhtiö EMI päätti julkaista joulukuussa 1981 singlen uuden version "The Model" A-puolena. Yhtyeen on sanottu vastustaneen julkaisua. Uusi single saavutti 1. sijan helmikuussa 1982 ja oli 21 viikkoa Ison-Britannian singlelistan sijoilla 1-75.
Kappaletta on versioitu aktiivisesti. Esimerkiksi Rammstein on tehnyt industrial-tyylisen cover-version vuonna 1997. Suomalainen Eläkeläiset on coveroinut kappaletta humpaksi ("Humppamalli").
Asemakylä (Kuivaniemi)
Asemakylä on Iin kunnassa Oulu–Tornio-rautatien itäpuolella Oijärventien varrella sijaitseva taajama, joka on entisen Kuivaniemen kunnan keskustaajama. Asemankylän taajamassa oli vuoden 2011 lopussa 912 asukasta.
Kylä on muodostunut aikanaan Kuivaniemen entisen rautatieaseman läheisyyteen. Asemakylällä on muun muassa kaksi päivittäistavarakauppaa ja muuta liiketoimintaa. Asemakylällä on myös kunnantalo, alakoulu ja kiertävä päiväkoti. Yleisesti rautatien länsipuolella sijaitsevat urheilukenttä ja teollisuusalue sekä valtatie 4:n länsipuolella sijaitseva yläkoulu lasketaan kuuluvaksi Asemakylään.
Kuivaniemen Asemakylää saatetaan kutsua joskus myös lyhyesti Kuivaniemeksi, vaikka Kuivaniemen alue sisältää myös muut entisen Kuivaniemen kunnan kylät.
Hestiaios Perinthoslainen
Hestiaios Perinthoslainen () (300-luvun eaa. alku) oli antiikin kreikkalainen Platonin Akatemiaan kuulunut filosofi. Hän oli kotoisin Perinthoksesta, Traakiasta. Hestiaios opiskeli Akatemiassa Platonin eläessä ja oli näin Platonin välitön oppilas.
Hestiaioksen näkemyksistä on säilynyt katkelmia muun muassa Aetioksen teoksessa "Luonnonfilosofien mielipiteistä" ("Placita", 1.22.1-7).
Lloy Ball
Lloy James Ball (17. helmikuuta 1972) on yhdysvaltalainen lentopalloilija, joka edustaa Yhdysvaltain maajoukkuetta sekä venäläistä VK Zenit-Kazania. Hän on voittanut urallaan muun muassa olympiakultaa, mestareiden-, Italian- sekä maailmanliigan.
Ballin ura starttasi käyntiin jo hyvin nuorena. Hänen isänsä oli ollut myös lentopalloilija yliopistotasolla. Hän pelasi passarina kuten poikansa nykyisin. Kotona Lloy Ball pelasi päivät pitkät lentopalloa. Hän teki sillä erilaisia suorituksia, ja näin taidot kehittyivät. Ballin syntymäkaupungissa koripallo oli suuri urheilulaji, joten hänkin pelasi high schoolissa koripalloa joka lukuvuosi, mutta yliopistoajan koittaessa hän teki päätöksen lentopallon ja koripallon välillä. Hän valitsi lentopallon, ja kaikki hämmästyivät, sillä Ball oli ollut erittäin lahjakas koripallossa. Häntä pidettiin NBA-tason lahjakkuuttena koripallossa.
Ball aloitti harjoittelemisen vakavammin kuusitoistavuotiaana Yhdysvaltojen juniorimaajoukkueen mukana. Hän oli pelannut hakkurina sekä passarina nuoruusvuosinaan, mutta hänen isänsä kehotti häntä ryhtymään passariksi, sillä Ballilla oli kehittynyt erittäin hyvät sormilyönnin taidot sekä pelikäsitys kotona pelatessaan. Ball vaihtoi passariksi. Hänestä tuli lopulta yksi pelipaikkansa parhaista.
Ball aloitti kansainvälisen uransa Japanin liigassa kaudella 1996–1997 Toray Arrowsin riveissä, missä hän pelasi aina kauteen 1999 asti. Tämän jälkeen hän palasi takaisin Yhdysvaltoihin, ja harjoitteli maajoukkueen mukana koko vuoden. Kaudella 2000 hän teki paluun seurajoukkuepeleihin, kun hän teki sopimuksen Italian A1-liigaan. Hän pelasi Pallavolo Modenassa seuraavat neljä kautta voittaen mestaruuden kaudelta 2002, sekä CEV-cupin kaudelta 2004. Tämän jälkeen hän siirtyi Kreikan liigaan Iraklis Saloniccoon, jossa hän voitti kaksi kertaa Kreikan Cupin sekä kerran liigan mestaruuden. Hän pelasi Iraklisissa aina kauteen 2006 asti.
Kaudella 2007 Ball teki sopimuksen Dinamo Kazanin kanssa. Hän johdatti heti joukkueen superliigan voittoon ensimmäisellä kaudellaan. Seuraavalla kaudella hän otti joukkueen kanssa seurajoukkueiden himoituimman palkinnon kun hän voitti mestareiden liigan.
Ball teki maajoukkuedebyyttinsä vuonna 1994. Olympialaisissa hän esiintyi ensimmäisen kerran Atlantan kesäolympialaisissa vuonna 1996. Tämän jälkeen hän on esiintynyt joukkueen mukana peräti neljä kertaa olympialaisissa, mikä on lentopalloilijan ennätysmäärä Yhdysvalloissa. Kaudella 2007 hän johdatti joukkueen Amerikan Cupin voittoon sekä Amerikan mestaruuteen. Kaudella 2008 Yhdysvallat otti Ballin passipelillä historian ensimmäisen maailmanliigan voiton. Hänet palkittiin maailmanliigan parhaimpana pelaajana sekä passarina. Ball johdatti Yhdysvallat olympiakultaan kesäolympialaisissa 2008. Ball lopetti maajoukkueuransa Pekingin olympialaisiin.
Yhdysvaltain atomienergiakomissio
Yhdysvaltain atomienergiakomissio ("United States Atomic Energy Commission (AEC)") oli Yhdysvaltain kongressin toisen maailmansodan jälkeen perustama komissio, jonka tarkoituksena oli valvoa ydinteknologian rauhanajan kehitystä. Presidentti Harry S. Truman allekirjoitti komission perustavan lain 1. elokuuta 1946 ja käytännössä siirsi ydinteknologian valvonnan armeijalta siviileille.
Adenosiinideaminaasi
Adenosiinideaminaasi (ADA) on entsyymi, joka katalysoi adenosiinin hajoamisreaktiota. Hajoamistuotteena muodostuu inosiinimolekyyli ja ammoniakkia . Entsyymin puutos johtaa useimmiten SCID-oireyhtymään.Koholla olevat pitoisuudet voivat puolestaan olla merkki maksan sairauksista tai aivokalvontulehduksesta.
Adenosiinideaminaasin entsyyminumero on EC 3.5.4.4 ja CAS-numero 9026-93-1.
Agrobakteerit
Agrobakteerit ("Agrobacterium") on maaperäbakteerien suku. Agrobakteereja esiintyy yleisesti ja niitä käytetään siirrettäessä geenejä kasveihin.
Agrobakteerit pystyvät liittämään omia geenejään kasvisolujen kromosomeihin, mitä käytetään hyväksi geeninsiirrossa. Yleisimmin käytetään "A. tumefaciens" -lajia.
Eevertti Pärnänen
Eevertti Pärnänen (10. heinäkuuta 1881 Pietari – 9. toukokuuta 1958 Janakkala) oli Inkerinmaalla toiminut suomalainen pappi ja kirjailija.
Pärnäsen vanhemmat olivat hopeaseppä Antti Pärnänen ja Iida Maria Pastinen. Hän pääsi ylioppilaaksi 1901 ja hänet vihittiin papiksi 1906. Pärnänen toimi kappalaisena Keltossa Inkerinmaalla 1907–1915 sekä Moskovan suomalaisen seurakunnan saarnaajana 1912–1915. Hän oli kirkkoherrana Markkova-Järvisaaressa 1915–1918 ja Tyrössä 1918–1921. Pärnänen muutti Suomeen Tarton rauhan solmimisen jälkeen ja oli Tampereen rykmentin pastorina 1921–1925 ja sitten kirkkoherrana ensin Uudellakirkolla 1925–1941 ja viimeksi Janakkalassa 1941–1953. Hän oli myös Äyräpään rovastikunnan lääninrovastina 1938–1941. Pärnänen sai rovastin arvon 1932.
Pärnäsen tunnetuin teos oli 1923 ilmestynyt 2-osainen romaani "Antti Kivekäs", joka kertoi samannimisen järvisaarelaisen sissipäällikön elämästä ja inkeriläisten taisteluista tsaari Pietari Suuren joukkoja vastaan isovihan aikoihin. Inkerissä asuessaan Pärnänen toimitti ja kustansi "Hyvä Sanoma"-nimistä kuukausilehteä vuosina 1912–1918.